inani lamalungu limashumi matandatu anesibozo ngapandle kwabangenele ukuncedisa umsebenzi noko bengalindele luncedo. Imali eyamkelwe ngalomnyaka ibo £63 3s 11 d. Esebankini izi £80. Esesandleni somgcini mali yebandla £42 Os 6d. Imali ecitiweyo xa sekuqukwa nefunyenwe ngabafayo ibe £19 14s 11d, ekubonakalayo ke ngoko ukuba eliba- ndla liyahluma ngecala lemali. Isekritari u-Mr. A. Calvert ukankanye ukuba kuko iponti ezi £42 eziselityala kumalungu engapandle kwalemali iselikankanyiwe, wati uyatemba ukuba abasenetyala ebandleni baya kuyirola msinya lomali. Kuke kanjalo kwakankanywa no Mr. Clough M.L.A. obelilungu lelibandla encedisa ngazo zonke indlela anokwenjenjalo ngazo, ekuvuyela kakulu ukuhluma kwalo. Namhla yena akaseko; ungcwatywe ngomhla 15 ka September. Asikuko nokuba kuluvuyo ukubona ibandla elinje lihluma, kuba amalungu alo liya kuwafundisa ukukutala nokuzimela ngenyawo zawo, into ke ezo ezinqwenelekayo kakulu ukuba mazibeko pakati kwabantsundu ukuze babe nokuhluma.”

EZASE MATYALENI.

Ngomhla 8 ka September u-Justice Dwyer, Ijaji ehamba iteta amatyala kwindawo ngendawo ubese Graaff-Rienet. Elokuqala ityala libe lelika *Henry Huntly* obenikwa ityala lokubulala intombazana entsundu engu Rose, ebudala buminyaka mihlanu. Kwelotyala ugwetyelwe kwatiwa akuko bunqina.

*U- Christian Lehy* owayexabela u-Grootboom ngezembe unikwe iminyaka emitatu esebenza nzima.

*U-April Soetzee* umfo ontsundu oweba imali yamapepa yomlungu wake unikwe iminyaka emihlanu etolongweni esebenza nzima.

*U-Jacob Tromp* ngokubeta umfazi wake ade afe kutiwe uya kuba setolongweni yonke imihla yokupila kwake. Ijaji ikankanye ukuba kuko abantu abati yona ayikukatalele ukubetwa komfazi ontsundu yindoda yake, kanti ke akunjalo.

*U-Jan de Bruin* ngokubeta umntu unikwe inyanga ezintatu esebenza nzima.

*U-Jan Fortuin* no *Hendrik Erasmus* no *Grot Klass* banikwe ityala lokubeta abantu nokubapanga impahla yabo ezindleleni. U-Klass ugwetywe ukuba afumane imivumbo 25 abe minyaka mitatu etolongweni esebenza nzima. U-Fortuin no Erasmus banikwe iminyaka emibini etolongweni besebenza nzima.

*U-Klass* abati ngu *Kameel* ngokuba igusha 16 unikwe iminyaka emihlanu esebenza nzima.

*U-Stac* ngokufungela into abeyazi ukuba ibuxoki unikwe iminyaka emitatu etolongweni.

*U-Dirk Jacobus* umqubi wenqwelo yeposi unikwe iminyaka emihlanu esebenza nzima ngenxa yokuba imali yamapepa eyayitunyelwa ngeposi ukusuka kwele Diamond isiza e-Qonce.

E-Somerset.

*U-Tom Pezulu,* Umxosa, unikwe iminyaka emitatu etolongweni esebenza nzima ngenxa yokuba izembe ne seyile yenqwelo, nebokwe ezi 35.

*U-Adonis September* unikwe umnyaka etolongweni esebenza nzima nokuze akatswe imivumbo 25 ngenxa yokudlwengula intombazana yo Mxosa eminyaka ilishumi elinamnye.

*U-William Evans Archer* ngokubulala u-William Setzwedel unikwe iminyaka 15 esebenza nzima etolongweni.

U-MR Levey Imantyi yakwa Cofimvaba kuvakala ukuba ufumene £300 ngempahla ebikutshwe nga Batembu beyirolela ukuba kwakiwe umtantato Enciba.

IMBALI YENKEDAMA.

No. 2.

Kwati ngamini itile kwaza kuselwa utywala kulomzi ndandikuwo, kwabobantu bekuko nonyana omkulu, umnimzana oyena uyindlalifa kokayise umzi endandiqala ngalomini ukumbona, ngenxa yokuba ebehlala komnye umzi kuba imizi yake ibisisixenxe iyonke, inabafazi bake, komnye ngababini nakomnye ngabatatu nangabane, nento eninzi yezicaka nenkomo ezininzi. Andinapepa bendingabala amagama ayo leyo mizi. Ke lowo nyana mkulu, ke ebevela komnye umzi wati akundibona wandibuza, wamana endibuza intlalo endihleli ngayo kulomzi ndamxelela, konke, wati ke kum uze uze kum, ndiyakukupata kakuhle uzuze nokudla okwaneleyo, watsho u-Gunyula ndati ndakuva esitsho ndavuya kakulu; wandibonisa umzi wati ze ndizimele ndiye emzini wake. Ndati kwangoko kuhlwa ndaya ke wandenzela ububele. Wenjenjalo ke lomfo ukundisondeza kuye. Kwati kwakusasa ndaputunywa ngamakwenkwe emaninzi afika andicela kuye. Hai wavuma yena, anditata ke lomakwenkwe eza ke epete intswazi onke andibeta into embi; ndati qo ke ngokuzimela nakuba bebendibeta kuba, nabo bati qo ngokuputuma kwada kwati ekuhambisekeni kwexesha bada basuka bandirwitsha endleleni bandishiya beba ndifile. Ndavuka bengaseko ndati ndakuvuka ndabalandela ndaya kwa kulomzi bebendisa kuwo, ndeva sebe sebezelana ngasebuhlanti xa kusengwayo besiti, uvukile, ndati ke noko kwangoko kuhlwa ndabuyela kwakumzi endibe ndiqele ukuya kuwo. Ndahamba ebusuku waza akundibona wavuya. Inkosikazi ebindikonzisa yatumela ilizwi lokuti mase ndihlala apo ndikona kuba kuyaqondakala ukuba lomzi ndiwutanda ngapezulu kwalandawo ikuyo. Emva kokutsho kwayo ndase ndihlala, akaba seza nalamakwenkwe ebeman’ ukuza kunditabata.

Kwakuba mzuzwana ndikulomzi ndehliwa sisifo. Sati sakundibandezela wati unina ka Gunyula, “Mkupe apa endlwini, ms’ ukumyeka afele apa.” Wati yena ukupendula, Hayi andinakumkupa engekaqauki. Unina yena waefuna ukuba ndiye kulahlwa endle ndize ndifele kona. Wati akwala unyana lowo ukundikupa wemka unina waya kundifunela igqira, ndaza ndapila ndakufumana iyeza.

Ndati ndakuba yinkwenkwana enokuqonda kwatiwa mandaluse amatole. Lomsebenzi ke waumkulu kuba uyise waenenkomo ezininzi. Beziqalwa ukusengwa kuse semini kanti kuya kude kudliwe ngokuhlwa zisasengwa, ke yayi ndim ndedwa inkwenkwe yalondlu, kuba yayi yindlu yomntu omkulu. Kunjalo nje nowokugcina indlu umsebenzi ubukwango wam. Ngokuhlwa bekufuneka ukuba ndipembe umlilo. Kulomzi wakowetu kube kuko isizatu soko. Bebesiti kufuneka ukuba umlilo upenjwe kwase mini ukuze amehlo abo abe nokukanya emfazweni. Inkonzo yam kulomzi yayi nzima kanye. Lomisebenzi yomibini, owokwalusa nowokugcina indlu, yayi nzima kuba inkomo zazininzi ke ndise ngumntwana ongekakwazi ukupata umsebenzi. Ndaba yinto yentonga lemihla. Bekungeko namnye umhla elike liye kutshona ndingabetwanga. Ngelinye ixesha ndibe ndiye ndibetwe yinkosi yam, ngelinye ndibetwe ngabanye abantu. Maxa wambi inkosi yam ibiya iti “Asikuko nokuba ndiya vuya ukuba engakuli ukuze ndihlale ndinento yokubeta.

Umsebenzi wam endlwini ndibe ndisiti ndakugqiba ukubasa umlilo ndize ndandlale ukuko ndilulinde kude kufike inkosi yam, ndibe ndingenakumka ade afike u-Gunyula. Ndibe ke ndiya ndihlale kungeko bani okatalayo nokuba ndifumene na ukudla. Ngokuhlwa umsebenzi wam ubongowokuti akufika ndimlinde ade alale, ndandule ke nam ukuya kulala. Ubeti ebusuku akupapama andibize ukuba ndiye kumvulela ucango kuqale mna ukupuma, yena alandele, ndize ke ndime pandle ade angene. Ndikolwa ukuba lonto ubeyenza ngenxa yokoyika kuba kube kuko ingcuka kwelozwe.

Ngenye imini waudivusa andalufumana ucango. Ndati xa ndilufunayo, kumnyama apa endlwini, ndaya kubambelela kuye. Ndandisand’ ukuqabuka ebutongweni. Watabata umpini wezembe wanditi gqolo kunene ngawo entloko. Waseleluvula ngokwake ucango sapuma kunye, sabuya seza kungena. Ndeza kulala ndingalihlambanga negazi. Ukudla kwam ibilubisi nentloya. Ibiba litamsanqa mhla ndifumene inkobe zamazimba.

U-Gunyula ibiyindodana etanda kakulu ukunditelekisa. Ngenye imini kwafika umntu wase mzini wati akumbona wanditumela ukuba ndiye kumlwa.

UBUSUKU OBUNGCWELE.

1. Hay’ ubusuk’ obungcwele! Ubusuku bobubele, Ngab’ e-Betlehem wazalwa, Oyinkosi yezidalwa:

Ngu Yesu umntwana Ngu Yesu umntwana Xesha lokuvuya! Xesha lokugcoba! Busuku be Nkosi Namhla. Izwe lalahleka, U-Yesu wazalwa. Vuyanivuyani makolwa?

1. Hay’ ubusuk’ obungcwele! Abalusi ngobubele Baziviswa ezondaba Ebusuku zizitunywa,

Ziti uk’ u-Yesu! Ziti uk’ u-Yesu! Xesha lokuvuya! Xesha lokugcoba! Busuku be Nkosi namhla, Yon’ ibonakele! Yon’ isikulule! Vuyani vuyani makolwa.

1. Hay’ ubusuk’ obungcwele! Buno Tixo oyingcwele! Yena unotando lonke, Ukunced’ abantu bonke Ngokuzalwa kwake. Ngokuzalwa kwake. Xesha lokuvuya!

Xesha lokugcoba! Busuku be Nkosi namhla. Nkos’ eyeyodumo Siya kuva wena Vuyani vuyani makolwa,

Umbongo Wengelosi.

Uzuko malubeko

Ku Tixo enyangweni; Noxolo emhlabeni, Notando ebantwini!

TIN’OBAWO BAKALIPA.

1. Tin’obawo bakalipa,

Bagcina ukolo Nokul’leko lokucinga, Noko sebesifa.

Oko makungalityalwa, Kuba zinjengele Ezalwela ubungcwele Bada bangakuzo.

1. Ayengeva nentlung’ezi,

Lomadod’enene;

Ngenzondelo eku Kristu, Adela ihlazo.

Aye kule ngentliziyo, Awona maroti.

Ngabla liwa kulu lwandle, Lidela nomsindo.

1. Njengo bawo abo nati

Masibe kwanjalo, Lomoya woyis’ingcwangu, Mausale kuti.

Sogcina ke ukulunga.

Nembangi ye taru,

Sixatisele inane.

Ewona msebenzi.

Abesutu banosizi ukuba abafazi babo bengasababeti. Bati ngoku abasera kanye, amadoda sebewadelile.

4 ISIGIDIMI SAMAXOSA. OCTOBER 1, 1876. .